II. OSNOVNA ŠKOLA VRBOVEC

**OBAVIJEST RODITELJIMA KOJI ĆE KORISTITI PRAVO NA BESPLATNUŠKOLSKU KUHINJU U ŠKOLSKOJ GODINI 2016./2017.FINANCIRANU PUTEM PROJEKTA ZAKLADE „HRVATSKA ZA DJECU“**

Za ostvarivanje prava na besplatnu školsku kuhinju u školskoj godini 2016./2017.financiranu putem projekta Zaklade „Hrvatska za djecu“ roditelji učenika dužni su dostaviti sljedeću dokumentaciju kao dokaz za ostvarivanje navedenog prava:

1. Potvrdu da je dijete polaznik škole
2. Potvrdu da obitelj u kojoj dijete živi ne plaća za to dijete djelomičnu ili cjelokupnu školarinu za potrebe pohađanja redovnog općeobrazovnog programa u školi
3. Tiskana ili elektronička preslika djetetovog Rodnog lista ne stariji od 6 mjeseci kad dijete živi s roditeljima, tj. preslika rješenja o skrbništvu (donosi nadležni CZSS ili nadležni sud) kad dijete živi kod zakonskog skrbnika, tj. preslika rješenja o posvojiteljstvu (donosi nadležni CZSS), tj. preslika odluke nadležnog CZSS ili odluke nadležnog suda u izvan parničnom postupku kad dijete živi kod udomitelja (donosi nadležni CZSS ili nadležni sud), a pri čemu elektronička preslika podrazumijeva ispis iz sustava e-građani
4. Tiskana ili elektronička preslika Domovnice za dijete i/ili jednog od roditelja (odnosno jednog od zakonskih skrbnika, posvojitelja ili udomitelja) hrvatskih državljanina,a pri čemu elektronička preslika podrazumijeva ispis iz sustav e-građanin može biti starija od 6 mjeseci
5. Izjava pod materijalnom i kaznenom odgovornošću o sastavu zajedničkog kućanstva u kojem živi dijete koju potpisuje jedan od roditelja (odnosno jedan od zakonskih skrbnika, posvojitelja ili udomitelja)
6. Potvrda o nezaposlenosti i trajanju nezaposlenosti za one članove zajedničkog kućanstva koji su nezaposleni (izdaje Hrvatski zavod za zapošljavanje)
7. Potvrda o visini mirovine (sa zaštitnim i drugim dodacima na mirovinu, odnosno naknade mirovine ostvarene **za razdoblje 1.1.2016. do 31.8.2016.,** za one članove zajedničkog kućanstva koji su umirovljenici, odnosno koji ostvaruju naknadu mirovine (izdaje Hrvatski zavod za mirovinsko osiguranje prema mjestu prebivališta)
8. Izjava pod punom materijalnom i kaznenom odgovornošću o visini ostvarenih neto dohodaka i drugih dohodaka za razdoblje **1.1.2016. do 31.8.2016.**za svakog pojedinog člana zajedničkog kućanstava starijeg od 15 godina, zajedno sa svim dostupnim dokazima takvih dohodaka (npr. platne liste, IP obrasci, potvrde poslodavca, potvrda Hrvatskog zavoda za mirovinsko osiguranje, potvrde Hrvatskog zavoda za zdravstveno osiguranje) (izjavu potpisuju svi članovi zajedničkog kućanstva stariji od 15 godina)iz kojih je vidljivo da prosječni mjesečni prihod po članu zajedničkog domaćinstva ne prelazi 2.000,00 kuna
9. Potvrda o visini isplaćene naknade plaće za bolovanje te rodiljnih i roditeljskih potpora za razdoblje **1.1.2016. do 31.8.2016.**za one članove zajedničkog kućanstva koji su ostvarili prihod po osnovi naknade plaće za bolovanje od HZZO, te rodiljnih i roditeljskih potpora (izdaje Hrvatski zavod za zdravstveno osiguranje prema mjestu prebivališta).
10. Izjava pod punom materijalnom i kaznenom odgovornošću kojom se potvrđuje da obitelj u kojoj živi dijete nije ostvarila potporu od Zaklade za fizičke osobe u svrhu pokrića troškova školske prehrane za dijete za školsku godinu 2016./2017., a koju izjavu potpisuje jedan od roditelja (odnosno jedan od zakonskih skrbnika, posvojitelja ili udomitelja)
11. Izjava pod punom materijalnom i kaznenom odgovornošću kojom se potvrđuje da dijete i/ili jedan od njegovih roditelja(odnosno jedan od zakonskih skrbnika, posvojitelja ili udomitelja) za dijete, nije prethodno ili istovremeno po nekoj drugoj osnovi iz bilo kojeg drugog izvora ostvarilo pokriće cjelokupnih ili dijela troškova školske prehrane u školskoj godini 2016./2017., a koju izjavu potpisuje jedan od roditelja (odnosno jedan od zakonskih skrbnika, posvojitelja ili udomitelja).

**Izjave koje je potrebno potpisati razrednici će predati djeci ili ih možete preuzeti na web stranici škole.**

Kompletnu navedenu dokumentaciju potrebno je **dostaviti razrednicima** djeteta najkasnije **do 15.9.2016**. godine., **a ukoliko se navedena dokumentacija ne dostavi do tog roka djeca neće imati pravo na besplatnu školsku kuhinju.**

Ostale obavijesti vezane uz besplatnu kuhinju pratite na web stranici II. osnovne škole Vrbovec i grada Vrbovca.